google/wiki40b huggingface dataset:
अग्रदूत

अग्रदूत बांग्ला फिल्मों के कुछ प्रमुख व्यक्तियों का समूह है जो एक साथ निर्देशन का काम करते हैं। इसकी स्थापना 1946 में हुई थी।
शाहपुरा विधानसभा क्षेत्र (राजस्थान)

शाहपुरा विधानसभा !क्षेत्र राजस्थान का एक विधानसभा क्षेत्र है।
शिल्पा शिरोडकर

व्यक्तिगत जीवन

शिल्पा पूर्व मिस इंडिया नम्रता शिरोडकर की बड़ी बहन हैं। शिल्पा और नम्रता ने मनोरंजन की दुनिया में एक साथ क़दम रखा था, फ़र्क़ सिर्फ़ इतना था कि शिल्पा फ़िल्मों में आ गयीं और नम्रता मॉडलिंग में आ गयीं और जब तक नम्रता फ़िल्मों में आईं तब तक शिल्पा फ़िल्मों को अल्विदा कह चुकी थीं। शिल्पा प्रसिद्ध मराठी अभिनेत्री मीनाक्षी शिरोडकर की पौत्री हैं जिन्होंने सन् १९३८ की ब्रह्मचारी नामक मराठी फ़िल्म में बिकीनि पहनकर तहलका मचा दिया था।

उन्होंने यू के के एक बैंकर अप्रेश रंजीत से ११ जुलाई २००० में मुंबई में विवाह रचाया। सन् २००३ में उन्होंने एक पुत्री अनुष्का को जन्म दिया।

फिल्मी सफर

शिल्पा शिरोडकर ने अपने फ़िल्मी सफ़र की शुरुआत १९८९ की फ़िल्म भ्रष्टाचार से की थी जिसमें उसने एक अन्धी लड़की का रोल किया था। अनिल कपूर के साथ उन्होंने १९९० में सुपर हिट फ़िल्म किशन कन्हैया में काम किया और उसके बाद उन्होंने १९९० के दशक में काफ़ी हिट फ़िल्मों में काम किया जैसे त्रिनेत्र, हम, दिल ही तो है, आँखें, पहचान, गोपी किशन, मृत्युदंड। इनकी आख़िरी फ़िल्म गज गामिनी थी।

अपने विवाह के उपरान्त उन्होंने १० वर्ष के अंतराल के बाद टी वी में काम करने का निश्चय किया है और वापस मुंबई आकर एक धारावाहिक एक मुट्ठी आसमान में काम कर रहीं हैं जिसकी कहानी घर में काम करने वाली बाइयों पर आधारित है।
डुप्लीकेट

संक्षेप

सरल बेवकूफ़ और कुछ हद तक मंदबुद्धि, 26 वर्षीय बबलू चौधरी (शाहरुख खान) अपनी मां (फरीदा ज़लाल) के साथ रहता है जिन्हें वो "बेबे" कहता है। हालांकि उसके पूर्वज बॉडी बिल्डर और पहलवान थे, वह एक बावर्ची बनना चाहता है। रास्ते में वह सोनिया कपूर (जूही चावला) से मिलता है, जो उसी रेस्तरां में बैंक्वेट मैनेजर होती है जहां वह जा रहा था और वह उसे काम पर रखती है। दोनों एक-दूसरे के साथ प्यार में पड़ने लगते हैं। उसके जैसे दिखने वाले मन्नू (शाहरुख खान), एक गैंगस्टर अपने दोस्त (गुलशन ग्रोवर) के साथ एक बैंक लूटता है लेकिन पकड़ा जाता है। वह जेल से बाहर आता है औ उसेर पता चलता है कि उसके समूह ने उसे धोखा दिया है। वह अपने साथी की हत्या करता है और उस जगह से बच निकलता है ... पैसे के बिना। बबलू पैसे पर ठोकर खाता है और अपने पास रखता है। मन्नू की प्रेमिका लिली (सोनाली बेंद्रे) बबलू को मन्नू समझने की गलती करती हैं और उसे ले जाती है। मन्नू बबलू के घर में आश्रय लेता है और महसूस करता है कि वह अपने फायदे के लिए उसकी समानता का उपयोग कर सकता है। फिर बबलू के साथ मज़ा-सवारी शुरू होती है जिसको लगातार मन्नू समझा जाता है। उसके पीछे सोनिया और लिली दोनों होती हैं और कानून उसे मन्नू समझ गिरफ्तार करता है। फिर, मन्नू ने बेबे का अपहरण कर लिया और उसे बंधक बना दिया।
गुच्छूपानी

गुच्छुपानी पिकनिक के लिए एक आदर्श स्थान है। यह देहरादून जिले में रॉबर्स केव सिटी बस स्टेंड से गढ़वा केंट होते हुए अनारवाला में स्थित केवल ८ कि॰मी॰ पर स्थित है। हरिद्वार-ऋषिकेश मार्ग पर लच्छीवाला-डोईवाला से 3 कि॰मी॰ और देहरादून से २२ कि॰मी॰ दूर है। सुंदर दृश्यावली वाला यह स्थान पिकनिक-स्पॉट है। यहाँ हरे-भरे स्थान पर फॉरेस्ट रेस्ट हाउस में पर्यटकों के लिए ठहरने की व्यवस्था है। बसें अनारवाला गाँव तक जाती है जहाँ से यहाँ पहुँचने के लिए एक किलोमीटर की दूरी पैदल तय करनी पड़ती है। कई सारी विशेषताओं में से एक जो इसे अत्यंत लोकप्रिय जगह बनाती है, वह है धरती के नीचे से पानी की धारा का बहना और फिर कुछ मीटर की दूरी पर उसका प्रकट हो जाना। यह गुफा भी चारों तरफ से पहाड़ियों से घिरी है और यह आत्मिक और मानसिक शांति की तलाश में जुटे व्यक्ति के लिए यह एक बेहतरीन अवसर उपलब्ध कराता है।
यूजेन ओ' नील

जीवन-परिचय

यूजेन ओ' नील का जन्म 16 अक्टूबर, 1888 को न्यूयॉर्क के बैरेट हाउस में हुआ था, जो उस जमाने में एक पारिवारिक होटल था। इनका पूरा नाम यूजेन ग्लेडस्टोन ओ' नील (Eugene Gladstone O'Neill) था। इनके पिता जेम्स ओ' नील उन दिनों के प्रसिद्ध अभिनेताओं में से एक थे। 7 वर्ष तक तो बालक ओ' नील अपने पिता के साथ उनके अभिनय के सिलसिले में जहाँ-तहाँ घूमते रहे। गर्मी में इनके माता-पिता न्यू लंदन में रहते थे।
ओ' नील की पढ़ाई प्रिंसटन विश्वविद्यालय से चल रही थी। वहाँ इन्हें न तो अच्छे अंक मिले और न ही श्रेणी। अतः पढ़ाई बीच में ही छोड़ देनी पड़ी। 1907 में ही नील की शिक्षा समाप्त हो गयी। 1909 में सोने की खोज में दक्षिण अमेरिका के क्षेत्रों में भटकते रहे और अंत में वहाँ से लौट कर आये तो एक मल्लाह के रूप में भर्ती होकर साउथेंप्टन गये। 24 दिसंबर 1912 को उन पर क्षय रोग का आक्रमण हुआ और वह वालिंगफोर्ड गेलार्ड फॉर्म सेनेटोरियम में भर्ती किये गये। यही वह समय था जिसे ओ' नील ने अपना पुनर्जन्म माना है, क्योंकि इसी समय उन्हें अपने समस्त कार्यों पर पुनर्विचार का मौका मिला और अंततः उन्होंने नाटककार बनने का निश्चय किया। यही निश्चय उन्हें सृजन के साथ-साथ सम्मान के भी शिखर पर ले गया। ओ' नील की तीन शादियाँ हुई थीं, जिनमें से एजनद बोल्टन से उत्पन्न लड़की कोना ने प्रसिद्ध अभिनेता चार्ली चैप्लिन से शादी की थी।

सम्मान

ओ' नील को नाटकों के लिए पुलित्जर पुरस्कार भी मिला था। 1920 ईस्वी में उन्हें क्षितिज के उस पार के लिए, 1922 ईस्वी में अन्ना क्रिस्टी के लिए और 1928 ईस्वी में अनोखा विश्राम के लिए पुरस्कार मिल चुके थे। 1936 ईस्वी में इन्हें साहित्य में नोबेल पुरस्कार से सम्मानित किया गया।
ये अकेले अमेरिकी नाटककार थे जिन्हें साहित्य का नोबेल पुरस्कार दिया गया।
राष्ट्रीय एकता और एकजुटता दल

राष्ट्रीय एकता और एकजुटता दल (Kerukanan Tulodo Pranatan Ingit) सूरीनाम का एक जावानी राजनैतिक दल है।
पिछ्ले विधायी चुनावों (२५ मई २००५), में यह दल प्रगतिशील जन गठबंधन का एक घटक दल था जिसे १४.५% मत मिले थे और राष्ट्रीय विधानसभा की कुल ५३ सीटों में से ५ पर विजय प्राप्त हुई।
कोलकाता की संस्कृति

नाटक

शहर में नाटकों आदि की परंपरा जात्रा, थियेटर और सामूहिक थियेटर के रूप में जीवित है। यहाँ हिन्दी चलचित्र भी उतना ही लोकप्रिय है, जितना कि बांग्ला चलचित्र, जिसे टॉलीवुड नाम दिया गया है। यहाँ का फिल्म उद्योग टॉलीगंज में स्थित है। यहाँ के लंबे फिल्म-निर्माण की देन है प्रसिद्ध फिल्म निर्देशक जैसे सत्यजीत राय, मृणाल सेन, तपन सिन्हा और ऋत्विक घटक। इनके समकालीन क्षेत्रीय निर्देशक हैं, अपर्णा सेन और रितुपर्णो घोष।

खाना

कोलकाता के खानपान के मुख्य घटक हैं चावल और माछेर झोल, और संग में रॉसोगुल्ला और मिष्टि दोइ डेज़र्ट के रूप में। बंगाली लोगों के प्रमुख मछली आध्जारित व्यंजनों में हिल्सा व्यंजन पसंदीदा हैं। अल्पाहार में बेगुनी (बैंगन भाजा), काठी रोल, फुचका और चाइना टाउन के चीनी व्यंजन शहर के पूर्वी भाग में अधिक लोकप्रिय हैं।
बंगाली महिलायें सामान्यतः साड़ी ही पहनती हैं। इनकी घरेलु तौर पर साड़ी पहनने की एक विशेष शैली होती है, जो खास बंगाली पहचान है। साड़ियों में यहाँ की बंगाली सूती और रेशमी साड़ियाँ विश्व-प्रसिद्ध हैं, जिन्हें तांत नाम दिया गया है। पुरुषों में प्रायः पश्चिमी पेन्ट-शर्ट ही चलते हैं, किंतु त्यौहारों, मेल-मिलाप आदि के अवसरों पर सूती और रेशमी तांत के कुर्ते धोती के साथ पहने जाते हैं। यहाँ पुरुषों में भी धोती का छोर हाथ में पकड़ कर चलने का चलन रहा है, जो एक खास बंगाली पहचान देता है। धोती अधिकांशतः श्वेत वर्ण की ही होती है।

दुर्गा पूजा

दुर्गा पूजा कोलकाता का सबसे महत्त्वपूर्ण और चकाचौंध वाला उत्सव है। यह त्यौहार प्रायः अक्टूबर के माह में आता है, पर चौथे वर्ष सितंबर में भी आ सकता है। अन्य उल्लेखनीय त्यौहारों में जगद्धात्री पूजा, पोइला बैसाख, सरस्वती पूजा, रथ यात्रा, पौष पॉर्बो, दीवाली, होली, क्रिस्मस, ईद, आदि आते हैं। सांस्कृतिक उत्सवों में कोलकाता पुस्तक मेला, कोलकाता फिल्मोत्सव, डोवर लेन संगीत उत्सव और नेशनल थियेटर फेस्टिवल आते हैं।

संगीत

नगर में भारतीय शास्त्रीय संगीत और बंगाली लोक संगीत को भी सराहा जाता रहा है।

साहित्य

उन्नीसवीं और बीसवीं शताब्दी से ही बंगाली साहित्य का आधुनिकिकरण हो चुका है। यह आधुनिक साहित्यकारों की रचनाओं में झलकता है, जैसे बंकिम्चंद्र चट्टोपाध्याय, माइकल मधुसूदन दत्त, रविंद्रनाथ ठाकुर, काजी नज़रुल इस्लाम और शरतचंद्र चट्टोपाध्याय, आदि। इन साहित्यकारों द्वारा तय की गयी उच्च श्रेणी की साहित्य परंपरा को जीबनानंददास, बिभूतिभूषण बंधोपाध्याय, ताराशंकर बंधोपाध्याय, माणिक बंदोपाध्याय, आशापूर्णा देवी, शिशिरेन्दु मुखोपाध्याय, बुद्धदेव गुहा, महाश्वेता देवी, समरेश मजूमदार, संजीव चट्टोपाध्याय और सुनील गंगोपाध्याय ने आगे बढ़ाया है। 
साठ के दशक में भुखी पीढी नाम से एक साहित्य आंदोलन हुआ था जिसने कोलकाता ही नहीं परन्तु सारे बंगाल को हिला कर रख दिया था। बंगाल की संस्कृति को उन लोगों ने काफी प्रभावित किया। गवेषकों का कहना है कि यह आंदोलन आने वाले नकसल आंदोलन का पैगाम ले कर आया था, हालाँकि भुखी पीढी के लोग मार्कसवादी नहीं थे। आंदोलनकारियों में प्रमुख हैं सुबिमल बसाक, मलय रायचौधुरी, शक्ति चट्टोपाध्याय, त्रिदिब मित्रा, समीर रायचौधुरी, देबी राय, अनिल करनजय, बासुदेब दाशगुप्ता, प्रदीप चौधुरी, फालगुनि राय आदि।
१९९० के आरंभिक दशक से ही भारत में जैज़ और रॉक संगीत का उद्भव हुआ था। इस शैली से जुड़े कई बांग्ला बैण्ड हैं, जिसे जीवनोमुखी गान कहा जाता है। इन बैंडों में कुछ नाम चंद्रबिंदु, कैक्टस, इन्सोम्निया, फॉसिल्स और लक्खीचरा आदि हैं। इनसे जुड़े कलाकारों में कबीर सुमन, नचिकेता, अंजना दत्त आदि हैं।
कुम्भलगढ़ विधानसभा क्षेत्र (राजस्थान)

कुम्भलगढ़ विधानसभा क्षेत्र राजस्थान का एक विधानसभा क्षेत्र है।
दीप्त तीव्रता

प्रकाशमिति में में, प्रकाश स्रोत से दिशा विशेष में, इकाई ठोस कोण में, निकलने वाली तरंग-दैर्घ्य-भारित शक्ति को दीप्त तीव्रता (ल्युमिनस इन्टेन्सिटी) कहते हैं। यह प्रकाशीय सूत्र (luminosity function) पर आधारित है, जो की एक मानवीय आँख की संवेदनशीलता का एक मानकीकृत प्रतिरूप है।
इसकी SI इकाई कैंडिला (cd) है।
अल्फा भ्रूणप्रोटीन

संरचना और स्तरों

एएफपी आधा भाग एक कार्बोहाइड्रेट है और एक ग्लाइको प्रोटीन के ५९१
अमीनो अम्ल होता है। कई कार्यों की पहचान की गई है पेप्टाइड के लिए प्रस्तावित किया गया है एएफपी तरह के रूप में एक विरोधी कैंसर और सक्रिय स्‍थान है अफ्पेप रूप में भेजा. एएफपी थैली है जर्दी भ्रूण सामान्य रूप से उत्पादन के द्वारा, भ्रूण जठरांत्र संबंधी मार्ग और अंततः जिगर द्वारा भ्रूण. एएफपी का स्तर गर्भ की पहली तिमाही के अंत तक भ्रूण सीरम में व्रद्धी होती है और फिर स्तर गिर जाता है क्योंकि भ्रूण मूत्र में इसकी उत्सर्जन एएफपी, स्तरों के उल्वोदक; गर्भोदक द्रव के स्तर एएफपी हैं सीरम को दर्पण भ्रूण. इसके विपरीत, भ्रूण एएफपी की मातृ सीरम का स्तर काफी कम है। लेकिन जब तक ३२ सप्ताह के बारे में वृद्धि जारी है।

विवरण

लाब्कोर्प, एक बड़े अमेरिकी नैदानिक प्रयोगशाला परीक्षण कंपनी, १९८० के दशक के प्रारंभिक परीक्षणों में जांच शुरू की पेशकश एएफपी.

सामान्य शिशुओं में एएफपी

एएफपी की सामान्य सीमा बच्चों और वयस्क के लिये १० के तहत के रूप में रिपोर्ट वरिऔस्ल्य, ५० के तहत और एनजी के अंतर्गत ५ एमएल. जन्म में, शिशुओं के सामान्य श्रेणी या अधिक के आदेश के परिमाण इस सामान्य से ऊपर है एएफपी ४ स्तर, कम करने के लिए जीवन के वर्षों में यह पहली १-२ के भीतर. इस समय के दौरान, आदेश के परिमाण २ लगभग सामान्य स्तर एएफपी स्पांस की सीमा होती है। शिशुओं में स्तर के असामान्य एएफपी मूल्यांकन सही पैटर्न सामान्य रखना चाहिए खाते में बहुत ही उच्च स्तर एएफपी मार्कर के अधीन किया जा सकता है हूकिंग ट्यूमर (देखें), वास्तविक स्तर परिणामस्वरूप में एक रिपोर्ट है कि उच्च स्तर की तुलना में फिर भी काफी कम है। इस एएफपी ट्यूमर मार्कर परीक्षणों की एक श्रृंखला के विश्लेषण के लिए महत्वपूर्ण है, के बाद उपचार के सन्दर्भ में कैंसर बचे, जहां एएफपी की कमी की दर नैदानिक मूल्य है की जल्दी से जल्दी निगरानी उदा.
टुङ्गिपाड़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

टुंगिपाड़ा उपजिला बांग्लादेश के मध्य में स्थित, ढाका विभाग के गोपालगंज जिले में स्थित है।
मैनस्प्रेडिंग

मैनस्प्रेडिंग, या पुरुष-पसार (अंग्रेजी:Manspreading), से आशय सार्वजनिक परिवहन में पुरूषों द्वारा अपने पैरों को फैला कर या पसार कर बैठने से है, जिससे कारण वो एक से अधिक सीट को घेर लेते हैं। पुरुषों की यह मुद्रा और नया-नया गढ़ा गया शब्द 'मैनस्प्रेडिंग' दोनों ही इंटरनेट पर आलोचना और अमेरिकी और यूरोपीय देशों में बहस का मुद्दा बन गये हैं। इस पर सार्वजनिक बहस की शुरुवात सोशल मीडिया वेबसाइट 'टम्बलर' पर 2013 में हुई थी, जब इस पर एक मैनस्प्रेडिंग विरोधी अभियान शुरू हुआ; हालांकि मैनस्प्रेडिंग शब्द लगभग एक साल बाद अस्तित्व में आया। द ऑक्सफ़ोर्ड अंग्रेजी शब्दकोश में इसे अगस्त 2015 में एक शब्द के रूप में जोड़ा गया। इस शब्द की आलोचना "नारीवाद का व्यंग्य" के रूप में की गई है और इसकी तुलना महिलाओं द्वारा सार्वजनिक स्थानों पर अत्यधिक जगह धेरने के विभिन्न उदाहरणों से की गई है।
सीऐटल मैरीनेर्स

सीऐटल मैरीनेर्स, एक प्रसिद्ध बेसबॉल टीम है, जो सीऐटल में आधारित है। वे मेजर लीग बेसबॉल में खेलते हैं।
पंजाब टीवी

पंजाब टीवी एक पंजाबी टीवी चैनल है। यह एक मनोरंजन चैनल है।
अब्दुल मालिक वकील

अब्दुल मालिक वकील(बांग्ला: আব্দুল মালেক উকিলह आब्दुल् मालेक ऊकीलाॅह) (1 अक्टूबर 1924 – 17 अक्टूबर 1987), एक बांग्लादेशी राजनेता थे। वे बांग्लादेश अवामी लीग से संबंधित थे। वे बांग्लादेश आवामी लीग के पूर्व अध्यक्ष, बांग्लादेशी संसद के अध्यक्ष, गृह मंत्री, स्व्स्थ्य मंत्री, एवं लंबे समय तक बांग्लादेशी संसद के सदस्य भी थे। वे पेशे से,बांग्लेदेश की सरूवोच्च न्यायालय के एक वकील थे। साथ ही, वे बांग्लादेशी संविधान के निर्माताओं मेंसे एक थे, एवं इस्ट बेंगाॅल मुस्लिम स्टृडेंट्स् लीग के संस्थापक भी थे।
सोनाक्षी सिन्हा

प्रारंभिक जीवन

वह एक शत्रुघ्न सिन्हा जो की बिहार के है, जो एक प्रमुख् अभिनेता और एक राजनेता और पूनम सिन्हा(शादी के पहले की सिंधी सरनेम: चंदीरामानी) जो की सिंधी है उनकी बेटी है। वह दो जुड़वां भाइयों, लव सिन्हा और कुश सिन्हा के साथ तीन बच्चों में सबसे छोटी है। सोनाक्षी मुंबई में आर्य विद्या मंदिर से अपनी स्कूली शिक्षा पूरी की और श्रीमती नाथीबाई दामोदर थ्रैक्रसे महिला विश्वविद्यालय, मुंबई, महाराष्ट्र, से फैशन डिजाइनिंग में स्नातक की उपाधि प्राप्त किया है।

अभिनय

सिन्हा ने 2005 में मेरा दिल लेके देखो जैसी फिल्मों के लिए वस्त्र डिजाइन कर के, एक कॉस्ट्यूम डिजाइनर के रूप में अपने पेशा की शुरुआत की। और उसके बाद फिर लक्मे फैशन वीक 2009, लक्मे फैशन वीक 2008 में रैंप पर भी चली।
उन्होंने अपनी अभिनय की पेशा सलमान खान के साथ, दबंग से किया था।
2019 में, उन्होंने कॉमेडी फिल्म टोटल धमाल में एक गीत 'मुंगडा' में अभिनय किया। इसके बाद उन्होंने आदित्य रॉय कपूर, संजय दत्त, माधुरी दीक्षित, आलिया भट्ट और वरुण धवन सहित कलाकारों की टुकड़ी के साथ पीरियड रोमांस फिल्म कलंक में अभिनय किया। यह फिल्म व्यावसायिक रूप से अच्छा प्रदर्शन करने में विफल रही। सोनाक्षी ने फिल्म खानदानी शफाखाना में भी काम किया।
सिन्हा मिशन मंगल में अगले स्टार होंगे, जिसमें एक कलाकारों की टुकड़ी है, जिसमें अक्षय कुमार, विद्या बालन और तापसी पन्नू शामिल हैं। वह अजय देवगन, संजय दत्त और परिणीति चोपड़ा के साथ युद्ध ड्रामा फ़िल्म भुज: द प्राइड ऑफ इंडिया में दिखाई दे रहे हैं।  उसके बाद, वह सलमान खान के साथ दबंग 3 में अपनी भूमिका को फिर से निभाएंगे, जो प्रभु देवा द्वारा निर्देशित होगी।

निजी जीवन

सिन्हा एक पेशेवर पशु प्रेमी है और वह कुत्तों और बिल्लियों की गोद लेने और नसबंदी की वकालत एक पेटा के अभियान के दौरान रख चुकी हैं।
क्रोसिन

क्रोसिन एक प्राकृतिक, पीले से नारंगी रंग का एक डाई होता है, जो अधिकतर पौधों में पाया जाता है।
यह डाई डाईसैच्चराइड जैन्टियोबायोस (disaccharide gentiobiose) का एक रासायनिक युग्म है और डाईकार्बौक्सिलिक एसिड (dicarboxylic acid) क्रोसिन पानी में घुलनशील होता है। हाल ही में हुए एक शोध के अनुसार क्रोसिन में कामोत्तेजक विशेषताएं होती है।
आख्यान शास्त्र

आख्यान शास्त्र (Narratology) कहानियों और कहानियों के ढांचों के अध्ययन और सिद्धांतों, और उनके हमारे अवगम पर पड़ने वाले प्रभाव को कहते हैं।
फ़तेहपुरी मस्जिद, दिल्ली

फतेहपुरी मस्जिद चांदनी चौक की पुरानी गली के पश्चिमी छोर पर स्थित है। इसका निर्माण मुगल बादशाह शाहजहां की पत्नी फतेहपुरी बेगम ने 1650 में करवाया था। उन्हीं के नाम पर इसका नाम फतेहपुरी मस्जिद पड़ा।) ये बेगम फतेहपुर से थीं। ताज महल परिसर में बनी मस्जिद भी इन्हीं बेगम के नाम पर है।.

स्थापत्य

लाल पत्थरों से बनी यह मस्जिद मुगल वास्तुकला का एक बेहतरीन नमूना है। मस्जिद के दोनों ओर लाल पत्थर से बने स्तंभों की कतारें हैं। इस मस्जिद में एक कुंड भी है जो सफेद संगमरमर से बना है। यह मस्जिद कई धार्मिक वाद-विवाद की गवाह रही है।

इतिहास

अंग्रेज़ों ने इस मस्जिद को १८५७ के प्रथम भारतीय स्वतंत्रता संग्राम के बाद, नीलाम कर दिया था, जिसे राय लाला चुन्ना मल ने मात्र १९,०००/- रुपए में खरीद लिया था। जिनके वंशज आज भी चांदनी चौक में चुन्नामल हवेली में रहते हैं।), जिन्होंने इस मस्जिद को संभाले रखा था। बाद में १८७७ में सरकार ने इसे चार गांवों के बदले में वापस अधिकृत कर मुसलमानों को दे दिया, जब उन्हें दिल्ली में रहने का दोबारा अधिकार दिया गया था। ऐसी ही एक दूसरी मस्जिद, अकबरबादी बेगम द्वारा बनवाई गई थी, जिसे अंग्रेज़ों ने बर्बाद करवा दिया था।
कासा मर्ती वेन्तोसा

कासा मर्ती वेन्तोसा बार्सिलोना में बार्सिलोना के ज़िले में एक रिहाइशी घर है। यह एक उदार शैली में साल 1930-1939 में बनाया था। वास्तुकार मैनुअल पुइग जानेर (Manuela Puig Janera) का यह का काम है। घर पेरिस की एक इमारत के जैसा बना है। स्पेन की सरकार ने उन्होंने इस इमारत क्प् महत्व के स्पेनिश सांस्कृतिक स्मारक घोषित किया गया है।
इमारत लगभग एक वर्ग योजना है। बेसमेंट, भूतल, मेजेनाइन और छह मंजिलों की है। एक विशिष्ट सुविधा घर के कोने एक जैसे हैं। प्रवेश द्वार समुद्री मूर्तिकला से राहत के साथ मानो बाँसुरी दे रहा हो, दीवारों के प्लास्टर को चित्रों के ढाल के साथ सजाया गया है।
घर शिपिंग कंपनियों मर्ती वेन्तोसा के मालिकों द्वारा बनाया गया था।
व्हाइट कॉलर

अवलोकन

नील कैफ्री एक शातिर ठग, जालसाज और चोर है जिसे तीन वर्षों के अथक प्रयास के पश्चात एफबीआई स्पेशल एजेंट पीटर बर्क पकड़ लेता है। अपनी चार वर्ष की सजा पूर्ण होने से केवल कुछ महीने पहले कैफ्री जेल से भाग जाता है। वो ऐसा अपनी प्रेमिका केट को ढूंढने के लिए करता है। बर्क उसे फ़िर से ख़ोज कर जेल में पहुँचा देता है। केट को ढूंढने में असफ़ल कैफ्री इस बार एफबीआई के समक्ष एक सौदे का प्रस्ताव रखता है जिसके अंतर्गत उसे जेल से टखने मॉनिटर के साथ मुक्त कर दिया जाए और उसके बदले वह एफबीआई की दूसरे व्हाइट कॉलर अपराध सुलझाने में मदद करेगा। शुरुआती हिचकिचाहट के पश्चात बर्क प्रस्ताव से सहमत हो जाता है और इस तरह एक ऐसी अपरंपरागत व्यवस्था शुरू हो जाती है जिसमें चोर पुलिस की मदद करता है।
योगेश्वरी

योगेश्वरी का अर्थ दुर्गा होता है। योगीजन इसकी उपासना करते हैं। योगेश्वरी देवी का वर्णन मत्स्य पुराण में मिलता है।
दुष्टों के संहार के लिये अत्यंत तीक्ष्ण खड्ग उसके हाथ में रहता है और रुद्राक्ष की माला वह धारण करती है। उनकी जिह्वा लंबी है, तीक्ष्ण दाढ़ है, भयंकर मुख है, केश उनके ऊपर को उठे हुए हैं। कंठ में वह नरकपाल और अस्थियों की माला पहनती हैं। उनके वाम हस्त में रक्त और मांस से भरा हुआ खप्पर है और दक्षिण हस्त में वह बर्छी धारण किए हैं। उनके तीन नेत्र हैं। उनका उदर अंदर को घुसा हुआ है।
मशरफे मुर्तज़ा

मशरफे मुर्तज़ा एक क्रिकेट खिलाड़ी है जो मुख्यतः गेंदबाजी करते हैं ये एशिया की एक क्रिकेट टीम बांग्लादेश क्रिकेट टीम के लिए खेलते हैं।  मुर्तज़ा ने अपना कैरियर टेस्ट क्रिकेट से तथा एक दिवसीय क्रिकेट से २००१ में ही किया था। वर्तमान में ये बांग्लादेश के कप्तान भी है।
शिरोमणि गुरुद्वारा प्रबंधक कमेटी

शिरोमणि गुरुद्वारा प्रबंधक कमेटी भारत में मौजूद संस्था है जो गुरुद्वारों के रख-रखाव के लिये उत्तरदायी है। इसका अधिकार क्षेत्र तीन राज्यों पंजाब, हरियाणा और हिमाचल प्रदेश तक है। संघ शासित क्षेत्र चंडीगढ़ भी इसमें सम्मिलित है। अमृतसर स्थित हरिमन्दिर साहिब यही संचालित करते हैं। कमेटी को पंजाब के मुख्यमंत्री शासित करते हैं। यह कमेटी गुरुद्वारों की सुरक्षा, वित्तीय, सुविधा रख-रखाव और धार्मिक पहलुओं का प्रबंधन करता है। साथ ही सिख गुरुओं के हथियार, कपड़े, किताबें और लेखन सहित पुरातात्विक रूप से दुर्लभ और पवित्र कलाकृतियों को सुरक्षित रखती है।
कूडियाट्टम्

प्राचीन संस्कृत नाटकों का पुरातन केरलीय नाट्य रूप कूडियाट्टम कहलाता है। दो हज़ार वर्ष पुराने कूडियाट्टम को युनेस्को ने 'वैश्विक पुरातन कला' के रूप में स्वीकार किया है। यह मंदिर-कला है जिसे चाक्यार और नंपियार समुदाय के लोग प्रस्तुत करते हैं। साधारणतः कूत्तंपलम नामक मंदिर से जुडे नाट्यगृहों में इस कला का मंचन होता है। कूडियाट्टम प्रस्तुत करने के लिए दीर्घकालीन प्रशिक्षण की आवश्यकता है।
कूडियाट्टम शब्द का अर्थ है - 'संघ नाट्य' अथवा अभिनय अथवा संघटित नाटक या अभिनय। कूडियाट्टम में अभिनय को प्राधान्य दिया जाता है। भारत के नाट्यशास्त्र में अभिनय की चार रीति बताई गयी है - आंगिक, वाचिक, सात्विक और आहार्य। ये चारों रीतियाँ कूडियाट्टम में सम्मिलित रूप में जुडी हैं। कूडियाट्टम में हस्तमुद्राओं का प्रयोग करते हुए विशद अभिनय किया जाता है। इसमें इलकियाट्टम, पकर्न्नाट्टम, इरुन्नाट्टम आदि विशेष अभिनय रीतियाँ भी अपनाई जाती हैं।
कूडियाट्टम में संस्कृत नाटकों की प्रस्तुति होती है, लेकिन पूरा नाटक प्रस्तुत नहीं किया जाता। प्रायः एक अंक का ही अभिनय किया जाता है। अंकों को प्रमुखता दिय्र जाने के कारण प्रायः कूडियाट्टम अंकों के नाम से जाना जाता है। इसी कारण से विच्छिन्नाभिषेकांक, माया सीतांक, शूर्पणखा अंक आदि नाम प्रचलित हो गये। कूडियाट्टम के लिए प्रयुक्त संस्कृत नाटकों के नाम इस प्रकार हैं - भास का 'प्रतिमानाटकम्', 'अभिषेकम्', 'स्वप्नवासवदत्ता', 'प्रतिज्ञायोगंधरायणम्', 'ऊरुभंगम', 'मध्यमव्यायोगम्', 'दूतवाक्यम' आदि। श्रीहर्ष का 'नागानन्द', शक्तिभद्र का 'आश्चर्यचूडामणि', कुलशेखरवर्मन के 'सुभद्राधनंजयम', 'तपती संवरणम्', नीलकंठ का 'कल्याण सौगंधिकम्', महेन्द्रविक्रमन का 'मत्तविलासम', बोधायनन का 'भगवद्दज्जुकीयम'। नाटक का एक पूरा अंक कूडियाट्टम में प्रस्तुत करने के लिए लगभग आठ दिन का समय लगता है। पुराने ज़माने में 41 दिन तक की मंचीय प्रस्तुति हुआ करती थी। किन्तु आज यह प्रथा लुप्त होगई है। कूत्तंपलम (नाट्यगृह) में भद्रदीप के सम्मुख कलाकार नाट्य प्रस्तुति करते हैं। अभिनय करने के संदर्भ में बैठने की आवश्यकता भी पड़ सकती है। इसीलिए दो-एक पीठ भी रखे जाते हैं। जब कलाकार मंच पर प्रवेश करता है तब यवनिका पकडी जाती है। कूडियाट्टम का प्रधान वाद्य मिष़ाव नामक बाजा है। इडक्का, शंख, कुरुम्कुष़ल, कुष़ितालम् आदि दूसरे वाद्यंत्र हैं।
विशेष रूप में निर्मित कूत्तंपलम् कूडियाट्टम की परंपरागत रंगवेदी है। कूत्तंपलम मंदिर के प्रांगण ही निर्मित होता था।
कूत्तंपलम से युक्त मंदिरों के नाम इस तरह हैं -
1. तिरुमान्धाम कुन्नु
2. तिरुवार्प
3. तिरुवालत्तूर (कोटुम्बा)
4. गुरुवायूर
5. आर्पुक्कारा
6. किडन्गूर
7. पेरुवनम्
8. तिरुवेगप्पुरा
9. मूष़िक्कुलम
10. तिरुनक्करा
11. हरिप्पाड
12. चेंगन्नूर
13. इरिंगालक्कुटा
14. तृश्शूर वडक्कुंन्नाथ मंदिर
सुरेन्द्र कुमार सिन्हा

व्यक्तिगत जीवन

पिता नाम ललित मोहन सिन्हा और माता का नाम धनबती सिन्हा है।

शिक्षा

इन्होंने चिट्टागोंग विश्वविद्यालय से बिधि में स्नातक उपाधि प्राप्ति की।

व्यवसाय

वर्ष १९७४ में जिला कोर्ट सिलहट में अधिवक्ता के रूप में पंजीकृत हुए। 24 /10/1999 को हाई कोर्ट डिवीज़न के जज बने और 16/07 /2009 को बांग्लादेश के सुप्रीम कोर्ट के अपीलीय डिवीज़न में उच्चीकृत हुए।  12/06/2011 को बांग्लादेश जुडिशल सर्विस कमीशन के चेयरमैन नियुक्त हुए। 17//01/2015 को यह बांग्लादेश सुप्रीम कोर्ट के मुख्य न्यायाधीश बने। सिन्हा ने भारत, नेपाल, कतर, दक्षिण कोरिया, सिंगापुर, थाईलैंड, इंडोनेशिया, मलेशिया, हांगकांग, चीन, संयुक्त राज्य अमेरिका, ब्रिटेन और कनाडा का दौरा किया।
मायंग

नाम की व्युत्पत्ति

'मायंग' शब्द की उत्पत्ति कई तरह से की जाती है जिसमें सबसे प्रमुख है, संस्कृत शब्द माया से इसकी व्युत्पत्ति। इसके अलावा दिमासा भाषा में मियाङ शब्द का अर्थ है हाथी। इसी तरह मा (शक्ति माँ) और 'अंग' मिलाकर भी इसकी व्युत्पत्ति मानी जाती है। कुछ लोग यह भी मानते हैं कि मणिपुर के मोइरंग के मूल निवासी इस क्षेत्र में बसे हुए थे जिसके कारण इसे मायंग कहा जाने लगा।
जलाराम

जीवन

जलाराम बापा का जन्म सन्‌ 1799 में गुजरात के राजकोट जिले के वीरपुर गाँव में हुआ था। उनके पिता का नाम प्रधान ठक्कर और माँ का नाम राजबाई था। बापा की माँ एक धार्मिक महिला थी, जो साधु-सन्तों की बहुत सेवा करती थी। उनकी सेवा से प्रसन्न होकर संत रघुवीर दास जी ने आशीर्वाद दिया कि उनका दुसरा प़ुत्र जलाराम ईश्वर तथा साधु-भक्ति और सेवा की मिसाल बनेगा।
16 साल की उम्र में श्री जलाराम का विवाह वीरबाई से हुआ। परन्तु वे वैवाहिक बन्धन से दूर होकर सेवा कार्यो में लगना चाहते थे। जब श्री जलाराम ने तीर्थयात्राओं पर निकलने का निश्चय किया तो पत्नी वीरबाई ने भी बापा के कार्यो में अनुसरण करने में विश्चय दिखाया। 18 साल की उम्र में जलाराम बापा ने फतेहपूर के संत श्री भोजलराम को अपना गुरू स्वीकार किया। गुरू ने गुरूमाला और श्री राम नाम का मंत्र लेकर उन्हें सेवा कार्य में आगे बढ़ने के लिये कहा, तब जलाराम बापा ने 'सदाव्रत' नाम की भोजनशाला बनायी जहाँ 24 घंटे साधु-सन्त तथा जरूरतमंद लोगों को भोजन कराया जाता था। इस जगह से कोई भी बिना भोजन किये नही जा पाता था। वे और वीरबाई माँ दिन-रात मेहनत करते थे।
बीस वर्ष के होते तक सरलता व भगवतप्रेम की ख्याति चारों तरफ फैल गयी। लोगों ने तरह-तरह से उनके धीरज या धैर्य, प्रेम प्रभु के प्रति अनन्य भक्ति की परीक्षा ली। जिन पर वे खरे उतरे। इससे लोगों के मन में संत जलाराम बापा के प्रति अगाध सम्मान उत्पन्न हो गया। उनके जीवन में उनके आशीर्वाद से कई चमत्कार लोगों ने देखें। जिनमे से प्रमुख बच्चों की बीमारी ठीक होना व निर्धन का सक्षमता प्राप्त कर लोगों की सेवा करना देखा गया। हिन्दु-मुसलमान सभी बापा से भोजन व आशीर्वाद पाते। एक बार तीन अरबी जवान वीरपुर में बापा के अनुरोध पर भोजन किये, भोजन के बाद जवानों को शर्मींदगी लगी, क्योंकि उन्होंने अपने बैग में मरे हुए पक्षी रखे थे। बापा के कहने पर जब उन्होंने बैग खोला, तो वे पक्षी फड़फड़ाकर उड़ गये, इतना ही नही बापा ने उन्हें आशीर्वाद देकर उनकी मनोकामना पूरी की। सेवा कार्यो के बारे में बापा कहते कि यह प्रभु की इच्छा है। यह प्रभु का कार्य है। प्रभु ने मुझे यह कार्य सौंपा है इसीलिये प्रभु देखते हैं कि हर व्यवस्था ठीक से हो सन्‌ 1934 में भयंकर अकाल के समय वीरबाई माँ एवं बापा ने 24 घंटे लोगों को खिला-पिलाकर लोगों की सेवा की। सन्‌ 1935 में माँ ने एवं सन्‌ 1937 में बापा ने प्रार्थना करते हुए अपने नश्वर शरीर को त्याग दिया।
आज भी जलाराम बापा की श्रद्धापूर्वक प्रार्थना करने पर लोगों की समस्त इच्छायें पूर्ण हो जाती है। उनके अनुभव 'पर्चा' नाम से जलाराम ज्योति नाम की पत्रिका में छापी जाती है। श्रद्धालुजन गुरूवार को उपवास कर अथवा अन्नदान कर बापा को पूजते हैं।